b'\n_START_ARTICLE_\nArgas (miestas)\n_START_SECTION_\nIstorija\n_START_PARAGRAPH_\nPrie\xc5\xa1 m\xc5\xabs\xc5\xb3 er\xc4\x85 Argas tur\xc4\x97jo gana daug \xc4\xaftakos Graikijoje. VII a. pr. m. e. tai buvo svarbiausias miestas-valstyb\xc4\x97 Peloponeso pusiasalyje, kol jame \xc4\x97m\xc4\x97 vyrauti Sparta. Argas ir Sparta konkuravo nuolatos \xe2\x80\x93 669 m. pr. m. e. nugal\xc4\x97jo Argas, 550 ir 494 m. pr. m. e. nugal\xc4\x97jo Sparta. Vis did\xc4\x97jant Spartos galybei, Argas 461 m. pr. m. e. sudar\xc4\x97 s\xc4\x85jung\xc4\x85 su At\xc4\x97nais, ta\xc4\x8diau 418 m. pr. m. e. pralaim\xc4\x97jus At\xc4\x97n\xc5\xb3 lygai Argas sudar\xc4\x97 s\xc4\x85jung\xc4\x85 su pa\xc4\x8dia Sparta. Ta\xc4\x8diau 392 m. pr. m. e. \xc5\xa1i taika buvo sulau\xc5\xbeyta, kai Argas sudar\xc4\x97 s\xc4\x85jung\xc4\x85 su Korintu. 371 ir 362 m. pr. m. e. Argas v\xc4\x97l nugal\xc4\x97jo Spart\xc4\x85. Apie 200 m. pr. m. e. Sparta laikinai buvo okupavusi Arg\xc4\x85. Kai 146 m. pr. m. e. rom\xc4\x97nai sutriu\xc5\xa1kino Korint\xc4\x85, Argo \xc4\xaftaka sustipr\xc4\x97jo. Bizantijos laikais Argas klest\xc4\x97jo. 1397 m. miest\xc4\x85 u\xc5\xbe\xc4\x97m\xc4\x97 turkai, ir 1500 m. jie i\xc5\xa1\xc5\xbeud\xc4\x97 gyventojus ir apgyvendino albanus. Graikijos nepriklausomyb\xc4\x97s karo metu (1821\xe2\x80\x931829 m.) pirmasis Graikijos parlamentas buvo su\xc5\xa1auktas kaip tik Argo mieste.'